**ТЕМАТСКИ ДАН**

***20.11.2017.године***

**''Његово величанство – *ДЕТЕ!''***

**Светски дан детета** или **Међународни дан детета** је годишњи међународни догађај који се слави [20. новембра](http://sr.wikipedia.org/wiki/20._%D0%BD%D0%BE%D0%B2%D0%B5%D0%BC%D0%B1%D0%B0%D1%80). Установљен је од стране [Генералне скупштине Уједињених нација](http://sr.wikipedia.org/wiki/%D0%93%D0%B5%D0%BD%D0%B5%D1%80%D0%B0%D0%BB%D0%BD%D0%B0_%D1%81%D0%BA%D1%83%D0%BF%D1%88%D1%82%D0%B8%D0%BD%D0%B0_%D0%9E%D1%80%D0%B3%D0%B0%D0%BD%D0%B8%D0%B7%D0%B0%D1%86%D0%B8%D1%98%D0%B5_%D1%83%D1%98%D0%B5%D0%B4%D0%B8%D1%9A%D0%B5%D0%BD%D0%B8%D1%85_%D0%BD%D0%B0%D1%86%D0%B8%D1%98%D0%B0) [1954](http://sr.wikipedia.org/wiki/1954). године са циљем да се у свим државама слави истог дана. Осмишљен је да промовише разумевање међу [децом](http://sr.wikipedia.org/wiki/%D0%94%D0%B5%D1%82%D0%B5) и добробит деце у свету. Овај дан се обележава и да би се скренула пажња јавности на обавезе друштва према деци, као и на актуелне проблеме са којима се деца суочавају.

Поводом Дана детета организован је тематски дан у IV1 разреду у Волуји. Тематским даном су обухваћена три школска часа: Грађанско васпитање, Српски језик и Музичка култура.

**Циљеви и задаци тематског дана**:

* Систематизација знања о дечијим правима и обавезама и правилима лепог понашања
* развијање перцепције и запажања код ученика,
* развијање логичког мишљења и креативности,
* развијање способности за јавни наступ,
* -оспособљавање за коришћење различитих техника приликом рада, коришћење постојећих дечијих интересовања да би се настава приближила ученицима и учинила смисленијом и занимљивијом
* изражавање властитог мишљења,
* унапређивање сарадничких односа,
* развијање одговорности у тимском раду
* развијање естетских ставова,

Наставни материјал коришћен на часовима односио се на дечја права, дечја интересовања и оно што деца највише воле ,а то је игра. Кроз игру и сарадњу у паровима и групи, анализирана су дечја права, стекла су се нова знања из српског језика о објекту и прилошким одредбама, а на часу музичке културе научена је песма Дете.На крају тематског дана ученици су израдили плакат на тему Дан детета.

Евалуација тематског дана је показала да се овакав начин рада ученицим јако допада и даје добре резултате.